Diari Oficial de la Generalitat Valenciana


Sumari del DOGV 5977, del 18-03-2009 (2009/2860)

Informació pública d'autorització administrativa, aprovació del projecte d'execució i reconeixement, en concret, d'utilitat pública del projecte denominat «Addenda a l'antena d'alta pressió A per al subministrament de gas natural al terme municipal de Gata de Gorgos», als termes municipals de Pedreguer i Gata de Gorgos (Alacant), presentat per Endesa Gas Distribución, SAU (anteriorment, Gas Alicante, SAU). Expedient númeroCBREDE/2009/1/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5977

Data del DOGV
:   18-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2860


Data del document
:   20-02-2009

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública d'autorització administrativa, aprovació del projecte d'execució i reconeixement, en concret, d'utilitat pública del projecte denominat «Addenda a l'antena d'alta pressió A per al subministrament de gas natural al terme municipal de Gata de Gorgos», als termes municipals de Pedreguer i Gata de Gorgos (Alacant), presentat per Endesa Gas Distribución, SAU (anteriorment, Gas Alicante, SAU). Expedient númeroCBREDE/2009/1/03. [2009/2860]
Als efectes previstos en els articles 73 i 104 de la Llei 34/1998, de 7 d'octubre, del Sector d'Hidrocarburs; en els articles 78 i 96 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural; en relació amb els articles 17.2 de la Llei d'Expropiació Forçosa i 56 del seu reglament (Decret de 26 d'abril de 1957), se sotmet a informació pública la sol·licitud d'autorització administrativa, aprovació del projecte d'execució i reconeixement, en concret, d'utilitat pública del projecte denominat «Addenda a l'antena d'alta pressió A per a subministrament de gas natural al terme municipal de Gata de Gorgos», als termes municipals de Pedreguer i Gata de Gorgos (Alacant), les característiques dels quals es detallen a continuació:
Peticionari: Endesa Gas Distribución, SAU, CIF U-78.325.575 (anteriorment Gas Alicante, SAU), amb domicili a Elda (Alacant), c/ Nou, número 1 bis.
Objecte de la petició: autorització administrativa, aprovació del projecte d'execució i reconeixement, en concret, d'utilitat pública del projecte denominat «Addenda a l'antena d'alta pressió A per a subministrament de gas natural al terme municipal de Gata de Gorgos», als termes municipals de Pedreguer i Gata de Gorgos (Alacant).
Característiques de les instal·lacions: la present addenda arreplega les modificacions al projecte principal que, a continuació, es detallen:
Traçat: es modifica el traçat al terme municipal de Pedreguer, com a conseqüència de l'al·legació de Parcs Naturals, es desplaça el traçat cap a un camí limítrof entre els vèrtexs V-02 i V-05 i al terme municipal de Gata de Gorgos, entre els vèrtexs V-10/20 i V-20, i s'adapta el traçat als viaris i a les rotondes del futur polígon industrial dels Plans, fins a arribar a l'encreuament amb el FFCC de Dénia-Alacant.
Longitud: al terme municipal de Pedreguer la variant té una longitud de 686 metres, la qual cosa suposa un increment de 40 metres respecte al traçat original, i al terme municipal de Gata de Gorgos, la variant té una longitud de 950 metres, la qual cosa suposa un increment de 102 metres respecte al traçat original.
Pressupost: amb estes modificacions el pressupost augmenta 53.411,28 euros, i resulta un pressupost final de 405,095,28 euros.
El projecte inclou els plans parcel·laris i la relació concreta i individualitzada de béns i drets afectats.
L'afecció a finques de propietat privada derivada de la construcció del projecte, es concreta de la manera següent:
1. Expropiació forçosa dels terrenys sobre els quals s'han de construir les instal·lacions fixes en superfície.
2. Per a les canalitzacions:
a) Imposició de servitud permanent de pas de gas al llarg del traçat de la conducció, amb una amplària de 4 metres, 2 a cada costat de l'eix, per on discorrerà soterrada la canonada o canonades que es requerisquen per a la conducció del gas. Esta servitud que s'establix estarà subjecta a les limitacions al domini següents:
a.1. Prohibició d'efectuar treballs de llaurada o semblants a una profunditat superior a cinquanta centímetres, així com plantar arbres o arbustos a una distància inferior a dos metres a comptadors de l'eix de la canonada.
a.2. Prohibició de realitzar qualsevol tipus d'obres, construcció, edificació o efectuar cap acte que poguera danyar o pertorbar el bon funcionament de les instal·lacions a una distància inferior de 5 metres de l'eix del traçat, a l'un costat i l'altre d'este. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
a.3. Lliure accés del personal i dels equips necessaris per a poder mantindre, reparar o renovar les instal·lacions amb pagament, si és el cas, dels danys que s'ocasionen.
a.4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o funcionament de les instal·lacions.
b) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer, temporalment, tot obstacle i es realitzaran les obres necessàries per a l'estesa i instal·lació de la canalització i elements annexos, i executar els treballs o les operacions necessàries als dits fins.
3. Per al pas dels cables de connexió i elements dispersius de protecció catòdica:
a) Imposició de servitud permanent de pas en una franja de terreny d'un metre d'amplària, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent a la de la instal·lació més un metre a cada costat. Estes franges estaran subjectes a les limitacions següents:
- Prohibició d'efectuar treballs de llaurada o semblants a una profunditat superior a cinquanta centímetres, a plantar arbres o arbustos i realitzar qualsevol tipus d'obres, construcció o edificació a una distància inferior a 1,5 metres, a cada costat del cable de connexió o del límit de la instal·lació soterrada dels llits dispersius, i es podrà exercir el dret a talar o arrancar els arbres o els arbustos que haguera a distància inferior a la indicada.
- Lliure accés del personal i elements necessaris per a poder vigilar, mantindre, reparar o renovar les instal·lacions, amb pagament, si és el cas, dels danys que s'ocasionen.
b) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació, i en la qual es podrà fer desaparéixer tot obstacle, així com realitzar les obres necessàries per a l'estesa i muntatge de les instal·lacions i els elements annexos, i executar les obres o les operacions necessàries als dits fins.
Cosa que es fa pública per a coneixement generalment i especialment dels propietaris de terrenys i la resta de titulars afectats pel dit projecte, la relació dels quals s'inserix al final d'este anunci perquè puga ser examinat el projecte i l'estudi d'impacte ambiental en el Servici Territorial d'Energia d'Alacant de la Conselleria d'Infraestructures i Transport, situada a la Torre Generalitat, Rambla Méndez Núñez 41, planta 5ª (CP 03587), i presentar les al·legacions que consideren oportunes en el termini de 20 dies comptadors a partir de l'endemà de la inserció d'este anunci.
Alacant, 20 de febrer de 2009.- El cap del Servici Territorial d'Energia: Miguel García Mengual.